விதிமீறல் கட்டிடங்கள் குறித்த வழக்கில் கடந்த பிப்ரவரி மாதம் 20-ஆம் தேதி தீர்ப்பளித்த நீதிபதிகள் ஹுலுவாடி ரமேஷ், மகாதேவன் ஆகியோர் அடங்கிய அமர்வு, 1971ஆம் ஆண்டின் நகர ஊரமைப்பு சட்டத்தின் 113-சி பிரிவை அடுத்த இரு மாதங்களுக்குள் அறிவிக்கையாக வெளியிட்டு நடைமுறைப்படுத்த வேண்டும் என்று ஆணையிட்டிருந்தது. அதன்படி ஏப்ரல் 20ஆம் தேதிக்குள் 113-சி பிரிவு நடைமுறைப் படுத்தப்பட்டிருந்தால் சென்னை சில்க்ஸ் உள்ளிட்ட பல கட்டிடங்கள் மூடி முத்திரையிடப்பட்டிருக்கும். அதனால் இப்படி ஒரு விபத்து ஏற்படாமல் தவிர்க்கப்பட்டிருக்கும். ஆனால், உயர்நீதிமன்றத் தீர்ப்பை செயல்படுத்தாமல் தாமதப்படுத்தியதன் மூலம் சென்னை சில்க்ஸ் விபத்துக்கு அரசே பொறுப்பேற்கவேண்டும்.